b'\n_START_ARTICLE_\nRibla\n_START_PARAGRAPH_\nRibla (i betydningen \xc2\xabfruktbar\xc2\xbb) var en oldtidsby p\xc3\xa5 den nordlige grensen til Israel, i riket Hamat (dagens Hamah i Syria), rundt 56 km nord\xc3\xb8st for Baalbek, og mellom 16 og 19 km s\xc3\xb8r for innsj\xc3\xb8en Homs p\xc3\xa5 \xc3\xb8stbredden av elven Orontes, p\xc3\xa5 en bred og fruktbar slette._NEWLINE_I oldtiden l\xc3\xa5 den langs vegen som gikk fra oldtidens Egypt og Palestina til Babylon, og var s\xc3\xa5ledes en hyppig brukt hvilested for h\xc3\xa6rene til b\xc3\xa5de de egyptiske som babylonske kongene. Det var karavanevegen fra Israel til Karkemisj ved Eufrat. Den er beskrevet i Det gamle testamente, i Fjerde Mosebok 34:11 ved at den l\xc3\xa5 \xc2\xab\xc3\xb8st for Ajin\xc2\xbb. Et sted som fortsatt kalles el Ain, det vil si \xc2\xabkilden\xc2\xbb, er funnet i en slik posisjon rundt 16 km fra hverandre._NEWLINE_Ved Ribla hadde Nebukadnesar II sitt hovedkvarter i h\xc3\xa6rtoktene mot Jerusalem, og her hadde ogs\xc3\xa5 farao Neko II sl\xc3\xa5tt leir etter at han hadde sl\xc3\xa5tt Josjia av Judas h\xc3\xa6r i slaget ved Megiddo i \xc3\xa5r 609 f.Kr. Se Andre Kongebok 23:29-35; 25:6, 20, 21; og Jeremias bok 39:5; 52:10._NEWLINE_I dag er den en betydelig grend, men navnet Ribla er bevart i dagens Ribleh i Syria.'